TV7 JERUUSALEMMA UUDISED
Tänased teemad -
ISIS avaldas uue Iisraeli ähvardava video
Rabid nõuavad terroristidele surmanuhtlust
Lääs pole aidanud Egiptust terrorismivastases sõjas
USA laiendab oma osalust Süürias
Egiptus toetas ÜROs esimest korda Iisraeli
Iisraeli Ülemkohus kaalub sooneutraalset abielu
TV7 Jeruusalemma Uudistest - Shalom!
Israel Hayomi teatel
avaldas ISIS uue, Iisraelile mõeldud heebreakeelse ähvardusvideo.
Mõlemad Iisraeli ähvardavad videod on avaldatud ühe kuu jooksul.
Uusimal videol nimetab noaga vehkiv, sujuvat heebrea keelt kõnelev mees
juute ahvide ja sigade järeltulijaiks,
kelle rühmituse liikmed kogu maailmas
peagi lammastena tapavad.
Umbes nädala eest avaldatud esimesel videol hoiatas maskeeritud,
heebrea keelt kõnelev, relvastatud mees iisraellasi,
et tõeline sõda pole veel alanudki.
Video teatel on praegune alles lastemäng,
võrreldes peagi toimuvaga ja riigis ei jää järele ühtki juuti.
Ynet Newsi teatel nõuavad rabid surmanuhtlust terroristidele,
kes on iisraellastele viga teinud.
Ligi 30 rabi palvekirjas
nõutakse valitsuselt karmi suhtumist Iisraeli vaenlastesse.
Rabide sõnul
on Jumal andnud iisraellastele diplomaatilise ja sõjalise jõu.
Rabide meelest peaksid iisraellased valima riigile tugeva juhtkonna,
mida austaksid ka teised maailma riigid,
mitte segaselt käituvaid ning hirmu ja meeleheidet külvavaid juhte.
Rabide väitel julgustab lodev juhtkond terrorismi.
Kuna terroristidele ei määrata surmanuhtlust
ja mõrvarid istuvad vangis heades tingimustes
ning pääsevad läbirääkimistel vabaks,
pole siis ühe palvekirja algataja sõnul imestada,
kui rahvas tahab ise terroriste karistada,
kuna teab, et nad ei saa väärilist karistust.
The Times of Israeli teatel kaebas Egiptuse välisminister Shoukry,
et lääneriigid pole Egiptust piisvalt aidanud
selle sõjas terrorismi vastu.
Egiptuse varasemaid abi- ja koostööpalveid terrorismi suhtes
polevat tõsiselt võetud.
Egiptusele polevat antud ka olulist luureinfot
Siinail alla kukkunud vene reisilennuki kohta.
Shoukry sõnul ootas Egiptus,
et olemasolev info edastatakse meedia asemel Egiptusele.
Egiptus pole veel toibunud aastaid kestnud poliitilisest kaosest.
Antud lennuõnnetus andis Egiptuse mõlkis turismile uue tagasilöögi,
sest tänavu moodustasid venelased kõigist Egiptust külastanud turistidest
pea kolmandiku.
Arutz Sheva teatel toetas Egiptus ÜROs Iisraeli
esimest korda selle rajamisest peale ehk alates 1948. aastast.
Hääletus puudutas liikmestaatust ÜRO UNOOSA komisjonis,
mis tegeleb kosmose rahumeelset hõlvamist puudutavate korraldustega.
Egiptuse antud hääl Iisraelile tekitas sotsiaalmeedias vihast kriitikat.
Egiptuse võimud kiirustasid vastama, et hääletasid Iisraeli poolt selleks,
et ka mitmete araabiariikide valik võimalikuks osutuks.
Ajalehe The Post teatel
nõudsid Egiptus ja teised ÜRO Peaassamblee araabia liikmed,
et iga komisjoni kandideerinud kuut riiki hääletataks eraldi.
Nõuet ei rahuldatud USA tugeva vastuseisu tõttu.
Lisaks Iisraelile valiti UNOOSA uuteks liikmeteks
El Salvador, Sri Lanka, Araabia Ühendemriaadid
ning Omaan ja Qatar.
Hääletamata jätsid 221 riiki,
kellest kümme on avalikult Iisraeliga vaenujalal,
nagu Qatar, Tuneesia, Süüria, Mauritaania, Maroko, Saudi Araabia
ning Jeemen, Kuveit, Iraak ja Alžeeria.
Iisrael ja Egiptus sõlmisid 1979. a rahulepingu.
Kuid hoolimata kõrgetasemelistest julgeoleku- ja majandussuhetest
Jeruusalemma ja Kairo vahel,
on antisemitism ja jõuline Iisraeli-vastane mentaliteet
tavarahva seas endiselt levinud.
Suhete normaliseerimist juudiriigiga peetakse endiselt negatiivseks.
See negatiivsus võib siiski vähehaaval lõppeda,
kuna väike, kasvav grupp egiptlasi õhutab vaenu lõpetama, meenutades,
et riigid võitlevad Gazas ja Siinail ühiselt islamiterroristide vastu.
Israel Hayomi teatel
laiendab USA osalust ISISe vastases võitluses Süürias.
USA on esmakordselt valmis saatma Süüriasse maavägesid,
nüüd kui USA, Venemaa ja teiste riikide diplomaadid
kiirustavad tagant uut rahualgatust,
mis USA lootuste kohaselt Assadi lahkumist kiirendab.
USA ametnike sõnul
saadetakse Põhja-Süüria kurdi ja araabia vägedele appi
ka eriüksuslasi.
See on USA presidendi Obama jaoks üsna erandlik käik.
Seni on ta olnud vastu maavägede Süüriasse saatmisele.
Valge Maja on pikalt korranud, et Assadi ametist kõrvaldamine
on vältimatu peaeesmärgi ehk Islamiriigi ISISe kukutamiseks.
Ynet News kirjutab uurimusest,
mille järgi enamik eri maade juute peab oma elu turvaliseks.
Juudikogukondade juhtide seas tehtud uurimuse järgi
ei tunne 77 % maailma juudikogukondade liikmetest
end oma elualadel ohustatuna, sh ka üle poole Euroopa juutidest.
Vaid 21 % vastanute sõnul
on nende kogukonnad kaotanud turvatunde.
Ligi pooled neist tundsid ohustatuse kasvu antisemitismi tõttu
ja teised sh ka Iisraeli vastase viha,
kohaliku kuritegevuse ja majandusolude tõttu
ning Euroopa põgenikeprobleemi tõttu.
Praegune Iisraeli ja palestiinlaste vaheline konflikt
ei mõjutanud peaaegu poolt maailma juudikogukondade juhtidest,
35 % neist aga tundis, et turvatunne on vähenenud.
Väljaspool Iisraeli asuvate juudi- kogukondade raskuste osas selgus,
et tähtsamaks kui sidemeid Iisraeliga peetakse kogukondadesisest ühtsust
assimileerumise takistamiseks ja võitluseks antisemitismiga.
Vastajate absoluutne enamus tunneb siiski solidaarsust ja sidet
maailma teiste juudikogukondadega,
mis näitab tahet neid rasketel aegadel aidata ja toetada.
Ynet Newsi teatel kaalub Iisraeli Ülemkohus
samasooliste abiellumistaotlust.
Iisraeli GLBT ehk homode, lesbide, biseksuaalsete ja transvestiitide selts
esitas Iisraeli Ülemkohtule palvekirja,
kus nõutakse, et Iisrael lubaks homoabielusid.
Hetkel peab Iisrael seaduslikuks
samasooliste paaride välismaal sõlmitud abielusid,
kuid ei luba neil Iisraelis abielluda.
Need olid meie tänased uudised. Shalom ja kohtumiseni!
Tõlge: Monika Jaaguri